paragraph_text: Suradnja s drugim klubovima/udrugama. U posljednjih nekoliko godina je aktivno sudjelovao na nekoliko seminara o borilačkim vještinama organiziranim od strane drugih klubova. Od 2013. godine u suradnji s udrugom „Alerga“ provodi jednogodišnji projekt „Vježbanjem do poboljšanja kvalitete zdravlja“ te je tako aktivno uključen u podizanje kvalitete života osoba s poteškoćama dišnog sustava izazvanih alergijskim oboljenjima. U tu svrhu u Klubu je na godinu dana zaposlena jedna mlada nezaposlena osoba oboljela od alergijske bolesti. Danas u klubu vježba oko 70 članova svih uzrasta i s njima rade šest trenera.